د افغانی سرې میاشتې ټولنې له لوری د پروان ولایت مرکز اړوند د نواباد، خلازیو او یو شمېر نورو کلیو او ساحو ٢٠٠ بې وزلو، مستحقو، کونډو، یتیمانو او بې سرپرسته کورنیو سره د دوه ټنه خرما مرسته ترسره شوه! نن یکشنبه د روان ١٤٤٤ سپوږمیزکال د ذې القعدې میاشتې په ٨ مه چې د ۱۴۰٢ لمریزکال د غبرګولی میاشتې له ٧ مې نېټې سره سمون لری افغانی سرې میاشتې ټولنې له لوری د پروان ولایت مرکز اړوند د نواباد، خلازیو او یو شمېر نورو کلیو او ساحو ٢٠٠ بې وزلو، مستحقو، کونډو، یتیمانو او بې سرپرسته کورنیو سره د دوه ټنه خرما چې په ټوله کې ١٠٠ کارتنه کېده، مرسته ترسره شوه. نوموړې مرسته شوې خرما چې د سعودی عربستان د ملک سلمان د خیریه بنسټ له لوری را استول شوې وه، نن ورځ د پروان ولایت د افغانی سرې میاشتې نماینده ګۍ ریاست د رٸیس ښاغلی ملا شمس الحق صادق صاحب او د مختلفو بخشونو د مدیر صاحبانو او رضاکارانو په شتون کې یادو مستحقو کورنیو ته ووېشل شوه چې هرې مستحقې او بې وزلې کورنۍ ته لس لس کیلو خرما مرسته وسپارل شوه. یادو اړمنو او بې وزله کورنیو د افغانی سرې میاشتې ټولنې څخه مننه وکړه چې بې وزلو، اړمنو، کونډو او بې سرپرسته کورنیو ته په نا پیېلې توګه مرستې ویشی او په راتلونکې کې یې هم د ورته مرسته د ترسره کېدو غوښتنه وکړه. د پروان ولایت د افغانی سرې میاشتې نماینده ګۍ ریاست د نشراتو مدیریت